Leonteüs
Leonteüs (henc'hresianeg : Λεοντεύς Leonteus) a oa unan eus ar briñsed a gemeras perzh e brezel Troia.

Mab e oa da Goronos roue al Lapited. Gant al Lapit Polypoites ez eas d'ar brezel, a badas dek vloaz.

Goude kemeret Troia ez eas d'ar gêr war e dreid gant Polypoites ha Kalc'has, a gave gwelloc'h an hent hir dre an douar eget ar veaj verr war vor, abalamour da gounnar an doueez Athena.

Hag int-i erruet e Kolofon. Eno en em lazhas Kalc'has dre ma oa bet mezhekaet gant an diouganer Mopsos, en ur seurt kenstrivadeg divinout.

Goude beziet e gompagnun e talc'has gant e hent hag e savas, gant e gamarad, kêr Aspendos, e hanternoz Azia Vihanañ.

Pennad kar
 3793 Leonteüs zo un asteroidenn a voe kavet e 1985.

Notennoù

Brezel Troia
Ilias
Priñsed er wengeloniezh hellazat